‘Groot hartseer’ oor Mbani, die geliefde swartrenosterMbani, die Nasionale Dieretuin in Pretoria se swartrenoster. Foto: Verskaf Mbani, die Nasionale Dieretuin in Pretoria se geliefde swartrenoster, is vanoggend (Maandag) onverwags dood. “Dit is met groot hartseer dat die Nasionale Dieretuin ons geliefde Mbani groet,” het die dieretuin in ’n verklaring op sy Facebookblad gesê. Luidens die verklaring het ’n akute geval van koliek Mbani vanoggend getref. Die dieretuin se veeartse was vanoggend by hom en het alles in hul vermoë gedoen om hom by te staan tot sy laaste asemteug. Mbani was 26 jaar oud. Hy is in 1993 in die dieretuin se Mokopane-sentrum gebore en sedert 1998 ’n inwoner van die Nasionale Dieretuin. Maroela Media het vroeër berig die swartrenosterspesie is nou nader aan uitsterf as ooit tevore.